ERISe kaudu saavad mänguaega muuta koduvõistkonna ERISe kasutajad. Selleks tuleb menüüs valida ‘Võistlused' > 'Järgmised mängud’ ning konkreetse mängu taga on nupp ‘Protokoll’. Vajutades protokollis 'Mängu andmed' saab muuta mängu alguse aega ja salvestage. Leppige mänguaeg omavahel kokku ja kooskõlastage see oma väljaku haldajaga. Protokollis väljaku muutmiseks saatke kiri uue väljaku infoga aadressile email@example.com .
Mängupäevade ja kellaaegade kohta leiab infot juhendi artiklitest 15 ja 16. Alagrupimängud peavad olema mängitud enne juhendis määratud tähtaega. Juhul kui võistkondadel ei ole võimalik EJL-i poolt määratud soovituslikuks kuupäevaks mängu ära mängida, siis peavad võistkonnad uue kuupäeva e-kirja teel kokku leppima ja koduvõistkond registreerima uue mänguaja ERIS-e kaudu hiljemalt EJL-i poolt kalendris määratud soovituslikuks kuupäevaks
Oma võistkonna koosseisu peavad enne mängu ERISes sisestama mõlemad võistkonnad, vajutades vastava mängu järel olevale nupule 'Protokoll'. Protokollis 'Koosseis' > 'Mängijate valik' alt tuleb vajutada nupule 'Vali mängijad'. Seejärel saab kõikidele mängijatele lisada ka numbri. Protokolli muid andmeid saab pärast mängu sisestada vaid koduvõistkonna ERISe kasutaja või kohtunik.
Ülesandmata mängija nimi, kelle litsentsiavaldus saadeti enne mängu e-postiga, tuleb sisestada koos numbriga Mitteavalike kommentaaride lahtrisse või saata info aadressile firstname.lastname@example.org
Lehel ‘Mängu andmed’ tuleb märkida rippmenüüst 'Mängu staatus' valikutest 'Mängitud', mille järel saab sisestada mängu lõpp- ja poolajatulemuse ning pealtvaatajate arvu. Kindlasti tuleb sisestada mängu kohtunik 'Ametnikud' sektsioonis. Kui rippmenüüst kohtuniku nime ei leia, siis tuleb valida LITSENTSITA KOHTUNIK ja nimi sisestada.
Juhul kui üks võistkondadest annab loobumiskaotuse (+:- või -:+), siis tuleb Mängu andmetes 'Mängu staatuseks' valida 'Ära jäetud (loobumiskaotus)', peale seda peab põhjuse saatma aadressile email@example.com või kirjutama selle 'Kommentaari (mitteavalik)' lahtrisse.
Alajaotuses ‘Koosseis’ > 'Mängijate valik' saab pärast mängu vajadusel koduvõistkonna esindaja või kohtunik sisestada ükshaaval mõlema võistkonna kõik mängijad, juhul kui võistkonnad seda enne mängu juba ei teinud ja esitasid koosseisu paberil.
Protokoll tuleb ERISes sisestada pärast mängu võimalikult kiiresti (hiljemalt 24h jooksul). Alajaotusest ‘Sündmused’ saab sisestada ükshaaval kõik väravalööjad ning kaardisaajad. Sündmuste sisestamisel tuleb valida rippmenüüst mängija nimi ja sisestada minut. Väravate puhul on rippmenüüs valikus värav, omavärav, penalti, möödalöödud penalti ning kaartide puhul kollane ja punane kaart (Kui punase kaardi põhjuseks on Teise hoiatuse saamine, siis tuleb sisestada ka teine kollane kaart koos põhjusega.).
Peale kõikide nende andmete sisestamist peab protokolli tegema mitteametlikuks. Selleks tuleb tagasi minna 'Mängu andmed' lehele, kus allosas tuleb vajutada 'Protokolli staatuseks' 'Mitteametlik'. Kui soovite pärast protokolli andmeid edasi sisestada, siis saate igal hetkel selle salvestada ja pärast edasi sisestada. Kui andmed on korrektsed, siis pärast kontrolli läbimist muudetakse protokollid EJL poolt ametlikuks.
Mänguprotokolli kohta saab täpsemalt lugeda juhendi artiklitest 27 ja 30.
NB! Juhendi punkt 37.6, mis määrab ära juhtumid, kus võistkonnad ei suuda mänguajas kokkuleppele saada.
Sellisel juhul võib EJL määrata mõlemale võistkonnale kaotuse ja tabelisse märgitakse tulemuseks - : -.
Juhul kui mäng on jäänud mängimata või uus mänguaeg registreerimata vaid ühe võistkonna süül, siis vastasvõistkonna kirjaliku tõestuse olemasolul teeb EJL otsuse mängutulemuse osas juhtumi põhiselt.